WhatsApp promite o funcție nouă. De când ar putea fi disponibilă.
Aplicaţia va putea fi folosită pe mai multe dispozitive simultan. În curând, nu vei avea nevoie de telefon pentru a te conecta de pe desktop. La nivel global, 2 miliarde de persoane folosesc aplicaţia.
În curând, vei putea folosi WhatsApp pe mai multe dispozitive, simultan, fără să ai nevoie de telefonul pe care ai contul. Cu alte cuvinte, varianta pentru desktop va fi funcţională şi dacă nu ai smartphone-ul conectat la internet sau dacă ai telefonul descărcat. Proiectul este în faza de testare. Cu această ocazie, WhatsApp promite şi o nouă interfaţă pentru desktop. Potrivit WABetInfo, cele mai multe probleme legate de conectarea contului WhatsApp pe mai multe dispozitive sunt deja rezolvate, însă există și câteva opțiuni care se află încă în faza de dezvoltare, așa că nu se cunoaște încă data exactă la care va fi disponibilă noua opțiune.